open-index/open-wikipedia-markdown huggingface dataset:
Դու որբ չես

**«Դու որբ չես»** (), 1962 թվականի խորհրդային գեղարվեստական կինոֆիլմ։

## Սյուժե
Կինոպատմությունը հիմնված է իրական իրադարձությունների վրա, որոնք արտացոլված են ուզբեկ գրող Ռահմաթ Ֆայզիի «Նորին մեծություն Մարդը» Վեպում։ Ֆիլմի հերոսների նախատիպերն են տաշքենդցի դարբին Շաահմեդ Շամախմուդովը և նրա կինը՝ Բահրի Ակրամովան, որոնք Հայրենական մեծ պատերազմի տարիներին որդեգրել են տարբեր ազգությունների 14 երեխաների, որոնք Ուզբեկստան են տարահանվել ԽՍՀՄ տարբեր անկյուններից։ Այդ փաստը հետագայում դարձել է լայնորեն հայտնի։

## Դերերում
* Լյութֆի Սարիմսակովա – *Ֆաթիմա-օփա
* Օբիդ Ջալիլով – *Մահկամ-օթա
* Գենա Տկաչենկո – *Վանյա
* Ֆիմա Կամիներ – *Աբրամ
* Լարիսա Լուպպիան – *Ձիդրա
* Լյուդմիլա Պորեչինա – *Լյանա
* Ռոբերտ Աթաբեկով – *Կոլյա
* Աբիլ Ազիզով – *Սարսանբայ
* Ժենյա Արտիշևսկի – *Տարաս
* Վալերի  Ռոժաև – *Ռենատ
* Լիլյա Պենկովա – *Լեսյա
* Նատաշա Միտրոխինա – *Նադյա
* Նատալյա Նիկոնովա – *Գանկա
* Նինա Իվանովա – *Մարինա
* Մոհիրա Ահմեդովա – *Բառնո
* Պետյա Կոլեսնիկով – *Գուստավ
* Պավել Շախով – *նիհար ու բարձրահասակ մարդ
* [[Էվե Քիվի]] – *իր դստերը փնտրող մայր
* Ռահիմ Պիրմուհամեդով – *կաշառակեր վերահսկիչ
* Յուլդուզ Ռիզաևա – *էպիզոդ
* Նարիման Լատիպով – *Բատիր
* Ե. Սլուցկի – *էպիզոդ
* Ի. Կուրսկիխ – *էպիզոդ
* Թամարա Նազարովա – *էպիզոդ

## Մրցանակներ
* Լենինգրադի I համամիութենական կինոփառատոնի մրցանակ (1964) «Լավագույն սցենարի համար» (Ռահմաթ Ֆայզի)
* Մայնի Ֆրանկֆուրտի միջազգային կինոփառատոնի մրցանակ (1963)
* «Դու որբ չես» և «Աբու Ռայհան Բերունի» ֆիլմերի համար ռեժիսոր Շուխրաթ Աբասովն արժանացել է Ուզբեկստանի ԽՍՀ պետական մրցանակի, Համզի (1974)
* «Դու որբ չես» և «Տաշքենդը՝ հացի քաղաքը» ֆիլմերի համար ռեժիսոր Շուխրաթ Աբասովն արժանացել է Ուզբեկստանի Լենինյան կոմերիտմիության մրցանակի, (1972)

## Տես նաև
* Խորոված կարտոֆիլի տոն
* Լենինգրադցիներ, իմ երեխաներ...

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1962 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Լենինգրադցիներ, իմ երեխաներ

**«Լենինգրադցիներ, իմ զավակներ…»** (), ուզբեկ խորհրդային ռեժիսոր Դամիր Սալիմովի գեղարվեստական ֆիլմը, որը նկարահանվել է 1980 թվականին։

## Սյուժե
Ֆիլմի գործողությունները տեղի են ունենում 1942 թվականին՝ Հայրենական մեծ պատերազմի ծանր ժամանակներում։ Պաշարված Լենինգրադից և այլ արվարձանային քաղաքներից Միջին Ասիա են տարահանվում տասնյակ հազարավոր որբացած խորհրդային երեխաներ։ Նրանց ապաստան են տալիս ուզբեկական ընտանիքներում և մանկատներում։

Նրանցից մեկը, որն ընդունել է որբերին և նրանց ջերմություն ու հոգատարություն է տվել, կոմերիտուհի Խադիչ Բատիրովան է։ Նա իր խնամարկյալներից չի բաժանվում նաև պատերազմի ավարտից հետո՝ դառնալով մանկատան տնօրեն և իր սաների համար երկրորդ մայր։ Այս սխրանքի, Խադիչիի և նրա սաների բարդ փոխհարաբերությունների մասին պատմությունն էլ դարձել է այս ֆիլմի սյուժեի առանցքը։

## Դերերում
* Թամարա Շակիրովա – *Խադիչա
* Յուլյա Չերևկովա
* Լիլիա Մելնիկովա
* Սերգեյ Խաուստով
* Յայրա Աբդուլաևա – *Աբդուլաևա
* Իգոր Պոդմարև
* Թիմուր Յուսուպով
* Անդրեյ Պոիսկով
* Լև Լեմկե – *Նաում Մարկովիչ, մանկական տարհանման կետի աշխատող
* Ելենա Աստաֆևա
* Լյուբով Վիրոլայնեն
* Խամզա Ումարով – *կայանի պետ
* Ժաննա Սուխոպոլսկայա
* Սագդի Թաբիբուլաև
* Էրգաշ Քարիմով – *Զաքիրով, մանկատան տնօրեն
* Ֆերուզա Իրգաշևա
* Դանուտա Ստոլյարսկայա – *լրագրող

## Հետաքրքիր տեղեկություններ
* Ֆիլմի վերնագիրն ամբողջությամբ կրկնում է ղազախ ակին Ջամբուլ Ջաբաևի բանաստեղծության վերնագիրը (Մարկ Տարլովսկու թարգմանությամբ), որը նույնպես նվիրված է պաշարված Լենինգրադի բնակիչներին։

## Տես նաև
* Դու որբ չես
* Խորոված կարտոֆիլի տոն

## Ծանոթագրություններ

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Դամիր Սալիմովի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Ոչ ամենահաջող օրը

**«Ոչ ամենահաջող օրը»** (), 1966 թվականի խորհրդային ֆիլմ, որը նկարահանել է ռեժիսոր Յուրի Եգորովը Յուլիան Սեմյոնովի «Դունեչկան և Նիկիտան» ստեղծագործության հիման վրա։

## Սյուժե
Մի օր Ստեպանով ամուսինները գնում են դատարան՝ ամուսնալուծվելու համար, իսկ իրենց փոքրիկ դստերը՝ Դունյային, թողնում են Նադյա Ստեպանովայի եղբոր՝ Նիկիտայի մոտ։ Սակայն Նիկիտան պետք է հասցնի գնալ թատերական ինստիտուտ և ռադիոներկայացման ձայնագրման։ Բացի այդ, նա պետք է օգնի իր ընկեր Գրանատիկովին քննություն հանձնել՝ խաբելով դոցենտին, ինչպես նաև պետք է վերլուծի իր զգացմունքներն ընկերուհու՝ սկսնակ կինոաստղ Անյայի հանդեպ։ Դունեչկան դառնում է Նիկիտայի անփոփոխ ուղեկիցը։

Ստեպանովները ամուսնալուծվելուց հետո շարունակում են հարաբերությունները պարզել նաև դատից հետո։ Միտյային օգնում է նրա հին ընկերը՝ Լևոնը, իսկ Նադյային՝ բուժքույրը՝ նրա գործընկերուհին։

Ավելի ուշ Նիկիտայի ու Դունեչկի գիշերային վերադարձը վախեցնում է Ստեպանովներին։

## Դերերում
* Նիկիտա Միխալկով – *Նիկիտա
* [[Սվետլանա Սվետլիչնայա]] – *Նադյա Ստեպանովա, Նիկիտայի քույրը
* Վլադիմիր Զամանսկի – *Միտյա Ստեպանով, Նադյայի ամուսինը
* Օլգա Գոբզևա – *Անյա, Նիկիտայի ընկերուհին
* Նինա Սազոնովա – *Աննա Տրոֆիմովնա, դատարանի նախագահ
* Իգոր Կվաշա – *Լևոն, Ստեպանովի ընկերը
* Բորիս Իվանով – *Միխայիլ Նիկոլաևիչ Պինչուկ, դոցենտ
* Օլգա Արոսևա – *բուժքույր, Նադյայի գործընկերուհին
* Իգոր Վասիլև – *սրճարանի այցելու
* Իգոր Յասուլովիչ – *Իգոր, Անյայի համակուրսեցին
* Վլադիմիր Գրամատիկով – *Վոլոդյա Գրանատիկով, Նիկիտայի ընկերը
* Գրիգորի Լյամպե – *հանդերձապահ

## Երաժշտություն
Ֆիլմում օգտագործվել են Բուլատ Օկուջավայի («Ցտեսություն, տղաներ», ), Իննա Կաշեժևայի, Ալեքսանդր Գալիչի («Հարցրեք, տղաներ...», ) երգերը։

## Ստեղծման պատմություն
«Դունեչկան և Նիկիտան» վիպակը հիմնված է Սեմյոնովի կենսագրության վրա։ Նա ամուսնացած էր Նիկիտա Միխալկովի քրոջ հետ։ Դունյայի դերը կատարել է Սեմյոնովի ավագ դուստրը՝ Դարյա Սեմյոնովան՝ Նիկիտա Միխալկովի զարմուհին։ Այսպիսով, Նիկիտայի և Դունյայի գլխավոր դերերը կատարել են նրանց իրական նախատիպերը։

## Քննադատություն
Քննադատ Միխայիլ Սերգեևիչ Բելյավսկին նշել է ֆիլմի ոճական մոտիկությունն այնպիսի ֆիլմերի հետ, ինչպիսին է՝ «Ես քայլում եմ Մոսկվայում» (): Այս ոճաբանությունը նա նշել է որպես «մոդեռն» ոճ։ Բելյավսկին կարծում է, որ, չնայած պատմվածքի թեթևությանը, ֆիլմը լուրջ հարցեր է շոշափում, բայց երբեմն «իմաստի և նշանակության առումով քիչ էական» դրվագներ «պատկերավոր կերպով» լուծված են «ավելի հստակ, թարմ, ինքնատիպ»։ Քննադատը նշում է Գոբզևայի և Միխալկովի տաղանդավոր խաղը։ Եվ ընդհանուր առմամբ, կարծում է, որ ֆիլմը գտնվում է «նոր, ժամանակակից կինոլեզվի» որոնումների փուլում, ինչը շատ բանով որոշում է թե նկարի արժանիքները, թե թերությունները.

«Թատրոն» ամսագրից Դենիս Գորելովը նշել է, որ մնջախաղի տեսարանը փոխառվել է լեհական «Ցտեսություն, մինչև վաղը» ֆիլմից։

## Ծանոթագրություններ

## Արտաքին հղումներ
* Գրող Յուլիան Սեմյոնովի ֆիլմագրությունը
* «Ոչ ամենահաջող օրը» ֆիլմը
* «Ոչ ամենահաջող օրը» ֆիլմը  film.ru կայքում

Կատեգորիա:Խորհրդային ֆիլմեր
Կատեգորիա:1966 ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Ամենաերկար ծղոտիկը

**«Ամենաերկար ծղոտիկը»** (), ռեժիսոր Ձիդրա Ռիտենբերգայի գեղարվեստական ֆիլմը, որը նկարահանվել է Ռիգայի կինոստուդիայում 1982 թվականին։

## Սյուժե
Առաջին հետպատերազմյան տարին։ Մի փոքրիկ քաղաքում հայտնվում է անծանոթ, որը համառորեն փորձում է գտնել իրեն ծանոթ մի մարդու, որը կոչվում է Աղվես։ Շուտով նա գտնում է զգուշավոր կոնսպիրատոր Ֆրանցիսկոսի կողմից ղեկավարվող ընդհատակայիններին և պատմում իր հայտնվելու պատճառների մասին։

Երիտասարդի խոսքով՝ ինքը կատարում է արտասահման փախչելուց առաջ ընդտանեկան զարդերը թաքցրած տիկին Ամուրսկայայի հանձնարարությունը։ Միաժամանակ նա ակնարկում է, որ դիմադրության մասնակիցների հետ բանակցելու լիազորություն ունի և երկար սպասված էմիսար է օտարերկրյա հատուկ ծառայություններից։

Ինքը՝ Ֆրանցիսկոսը, հակված չէ վստահել խորհրդավոր կապավորին։ Նա տեղեկություններ ունի, որ նոր ժամանածը կասկածելիորեն նման է չորս տարի առաջ ֆաշիստների կողմից սպանված բժիշկ Յուրիս Վիլկսի որդուն։

## Դերերում
* Գեորգի Տարատորկին – *Յուրիս Վիլկս (Զաբելլա)
* Սվետլանա Սմիրնովա – *Վերոնիկա
* Ալգիս Մատուլենիս – *Ֆրանցիսկոս
* [[Օլգերտ Կրոդերս]] – *Էդվարդս Վիլքս
* Էդգար Լիեպինշ – *Լեոպոլդ Մուրսկի
* Էուգենիա Պլեշկիտե – *Յուշկենե
* Պետերիս Կրիլովս – *Յուշկա
* Սերգեյ Յուդին – *Ֆիլիպ
* Յուրիս Լավինշ – *Անտս
* Բոլեսլավ Ռուժ – *Կազիմիր
* Ուլդիս Դումպիս – *Միաչքանի
* Վիկտորաս Պյլուտ – *մայոր
* Հելմուտ Կալնինշ – *կապավոր
* Յուրիս Ստրենգա – *ավստրիացի
* Վլադիմիր Ժուկ  – ''քսյոնձ
* Սաուլյուս Բալանդիս

## Նկարահանող խումբ
* Սցենարի հեղինակներ՝ Գրիգորի Կանովիչ, Սաուլյուս Շալտյոնիս
* Բեմադրող ռեժիսոր՝ Ձիդրա Ռիտենբերգա
* Բեմադրող օպերատոր՝ Գվիդո Սկուլտե
* Բեմադրող նկարիչ՝ Ուլդիս Պաուզերս
* Հնչյունային օպերատոր՝ Ե․ Օլշանկո
* Ռեժիսոր՝ Ռ. Գինտերե
* Օպերատոր՝ Ի. Հոֆմանիս
* Կոստյումների նկարիչ՝ Ն. Շապորինա
* Նկարիչ-գրիմարար՝ Ռ․ Պրանդե
* Մոնտաժող՝ Զ. Գեյստարտե
* Խմբագիրներ՝ Վլադլեն Դոզորցև, Նիկոլայ Զոլոտոնոս
* Երաժշտական ձևավորում՝ Յ. Կուլբերգ
* Ֆիլմում օգտագործվել է Տ. Ալբինոնիի, Մ. Ռեգերի և Է. Սուխոնի երաժշտությունը
* Խորհրդատու՝ Ս. Զուկուլ
* Տնօրեն՝ Վ. Ռիեպշա

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Դեմի Լովատոյի սկավառակագրություն

**Դեմի Լովատոյի սկավառակագրություն**, ամերիկացի երգչուհի Դեմի Լովատոյի սկավառակագրությունը, որն իր մեջ ներառում է յոթ ստուդիական ալբոմ, երկու համերգային ալբոմ, երկու մինի ալբոմ և տասնչորս սինգլ։ Նախքան երաժշտական կարիերան սկսելը Լովատոն նկարահանվել է Դիսնեյի «*Camp Rock*»՝ երաժշտական ֆիլմում, որն առաջին անգամ ցուցադրվել է 2008 թվականի հունիսի 20-ին։ Լովատոյի և Ջո Ջոնասի «*This Is Me*» երգը թողարկվել է որպես ֆիլմի սաունդթրեք և *Billboard Hot 100* հիթ-շքերթում զբաղեցրել է 9-րդ հորիզոնականը։

Մինչև «Hollywood Records» Լեյբլ՝ի հետ պայմանագիր ստորագրելը, Լովատոն թողարկել է իր առաջնաելույթային սոլո «Get Back» սինգլը, որը Միացյալ Նահանգներում զբաղեցրել է 43-րդ հորիզոնականը։ Նրա առաջնաելույթային «*[[Don’t Forget]]*» (2008) ստուդիական ալբոմը առաջին շաբաթում 89 000 օրինակ վաճառքով  *Billboard 200* հիթ-շքերթում զբաղեցրել է 2-րդ հորիզոնականը։ Ալբոմի հետ միասին թողարկվել է նաև «*La La Land*» անվամբ սինգլը, որը ԱՄՆ-ում զբաղեցրել է 52-րդ հորիզոնականը և հայտնվել Մեծ Բրիտանիայի և Իռլանդիայի թոփ 50-ում։ «*Don't Forget*» երգը Միացյալ Նահանգներում 520 000 տպաքանակ վաճառք է ունեցել և Ձայնագրող ընկերությունների ամերիկյան ասոցիացիայի կողմից ստացել է ոսկե հավաստագիր։

Երգչուհու երկրորդ «*[[Here We Go Again]]*» (2009) ստուդիական ալբոմը առաջնաելույթ է ունեցել *Billboard* 200 հիթ-շքերթի բարձր հորիզոնականում, իսկ վաճառքը առաջին շաբաթում կազմել է 108 000 օրինակ։ Այդ ժամանակ ԱՄՆ-ում վաճառքը կազմել էր 500 000 օրիանակ, ինչպես նաև *RIAA*-ի կողմից հավաստագրվել է ոսկե հավաստագրով։

«*Camp Rock 2*» ֆիլմի սիքվելի թողարկումից և *We the Kings* խմբի հետ համագործակցությունից հետո Լովատոն թողարկել է իր երրորդ ստուդիական «*[[Unbroken]]*» (2011) ալբոմը։ Ալբոմում նկատելի է նրա անցումը փոփ ռոքից R&B և էստրադային ժանրեր։ «*Unbroken*» ալբոմը 96 000 օրինակով զբաղեցրել է *Billboard* 200 հիթ-շքերթի 4-րդ հորիզոնականը։ Այդ ժամանակ վաճառքը կազմել է 500 000 օրինակ։ «Skyscraper» ալբոմի առաջին սինգլը Միացյալ Նահանգներում զբաղեցրել է 10-րդ հորիզոնականը, իսկ վաճառքը առաջին շաբաթում կազմել է 176 000 օրինակ։ Երգը դարձել է երգչուհու առաջին երգը, որը ԱՄՆ-ում հավաստագրվել է պլատինե հավաստագրով։ «Give Your Heart a Break» երգը թողարկվել է 2012 թվականի հունվարին որպես ալբոմի երկրորդ սինգլ։ Լովատոյի չորրորդ ալբոմը ստացել է *[[Demi]]* անվանումը և թողարկվել 2013 թվականի մայիսի 14-ին ԱՄՆ-ում։ Ալբոմի թողարկման ժամանակ թողարկվել է նաև «Heart Attack» սինգլը, որը ներկայումս երգչուհու ամենավաճառված սինգլն է։ Առաջին շաբաթում վաճառքը կազմել է 215 000 օրինակ, ինչի շնորհիվ երգը դարձել է երգչուհու ամենաարագ վաճառված սինգլը․ բացի այդ «Heart Attack» երգը հավաստագրվել է կրկնակի պալատինե հավաստագրով։ Նաև ալբոմի հետ թողարկել են «Made in the USA» «Neon Lights» և «Really Don’t Care» սինգլները։ Ներկայումս Լովատոն վաճառել է ավելի քան 10 միլիոն ալբոմ և 17 միլիոն սինգլ ամբողջ աշխարհում։

## Ալբոմներ
### Ստուդիական ալբոմներ

### Սաունդթրեք

### Մինի ալբոմներ

### Համերգային ալբոմներ

## Սինգլներ
### Որպես ինքնուրույն արտիստ

### Սինգլներ Դեմի Լովատոյի մասնակցությամբ

### Պրոմոսինգլներ

## Այլ երգեր

## Այլ նախագծեր

## Տեսահոլովակներ

### Տեսահոլովակներ Դեմի Լովատոյի մասնակցությամբ

## Ծանոթագրություններ

Կատեգորիա:Սկավառակագրություններ
Սթիվեն Իսերլիս

**Սթիվեն Իսերլիս** (, ), հրեական արմատներով բրիտանացի թավջութակահար, դասական երաժշտության մասին հայտնի մանկական գրքերի հեղինակ։

## Կենսագրություն
Սթիվեն Իսերլիսը ծնվել է Լոնդոնում, 1958 թվականի դեկտեմբերի 19-ին, երաժշտի ընտանիքում։ Նրա պապը ավստրիացի և բրիտանացի դաշնակահար, երաժշտական մանկավարժ Յուլիուս Իսերլիսն էր, որը 1920-ականներին 12 երաժիշտների հետ հեռացել են Ռուսաստանից՝ ռուսական մշակույթը քարոզելու նպատակով։ Սթիվենի մայրը եղել է դաշնամուրի ուսուցչուհի, իսկ հայրը՝ սիրողական երաժիշտ։ Սթիվենի քույրը՝ Անետը, ալտահար է, իսկ մյուս քույրը՝ Ռեյչելը, ջութակահար։ Հետագայում Սթիվեն Իսերլիսը նշել է, որ «երաժշտություն նվագելը, միասին նվագելը» եղել է իր վաղ ընտանեկան կյանքի անբաժանելի մասը.։

Հաճախել է Լոնդոնի Սիթի դպրոցը, որը թողել է 14 տարեկանում և մեկնել Շոտլանդիա՝ ուսումը շարունակելու։ 1976-1978 թվականներին սովորել է Օհայո նահանգի Օբերլինի երաժշտական կոնսերվատորիայում]։

Սթիվեն Իսերլիսը հանդես է գալիս որպես մենակատար, կամերային համերգներում և նվագախմբի հետ։ Իսերլիսը ելույթ է ունեցել բազմաթիվ փառատոներում այն երաժիշտների հետ, որոնց հետ երկար տարիներ համագործակցել է, հեղինակ է մի քանի հրատարակությունների և մշակումների, հիմնականում «Faber Music»-ի համար, եղել է Բեթհովենի թավջութակի սոնատների և թավջութակի վարիացիաների նոր հրատարակությունների, ինչպես նաև Դվորժակի և Էլգարի թավջութակի կոնցերտների խորհրդատուն։

2017 թվականին Յոզեֆ Հայդնի թավջութակի կոնցերտների նրա ձայնագրությունն առաջադրվել է Գրեմմի մրցանակի։

Երաժշտությունից բացի Սթիվեն Իսերլիսը զբաղվում է նաև գրականությամբ։ Նրա  «Ինչո՞ւ էր բարկանում Բեթհովենը» գիրքը 2021 թվականին Լյուսիլ Ջանինյանի կողմից թարգմանվել է հայերեն։

Սթիվեն Իսերլիսն ունի մեկ որդի՝ Գաբրիել Մարա Իսերլիսը, ծնված 1990 թվականին, կինը՝ Փոլին Մարան եղել է ֆլեյտահար, մահացել է քաղցկեղից, 2010 թվականի հունիսին։

## Պարգևներ
Ըստ բրիտանական մամուլի՝ Սթիվեն Իսերլիսն աշխարհի առաջատար թավջութակահարներից մեկն է։
*Բրիտանական կայսրության շքանշան (1998)
*Ռոբերտ Շումանի մրցանակ (2000)
*Հայաստանի Հանրապետության մշակույթի նախարարության ոսկե մեդալ

## Ծանոթագրություններ

## Արտաքին հղումներ
*Personal website
*''Guardian'' article by Tom Service
*IMS Prussia Cove
*Hyperion Records
* Colbert Artists Management Inc. 
*Interview with Steven Isserlis, May 1990

Կատեգորիա:Անգլիացի գրողներ
Կատեգորիա:Անգլիացի երաժիշտներ
Կատեգորիա:Անգլիացի մանկագիրներ
Կատեգորիա:Երաժիշտներ այբբենական կարգով
Կատեգորիա:ՀՀ մշակույթի նախարարության ոսկե մեդալակիրներ
Անատոլի Չայկովսկի

**Անատոլի Չայկովսկի** (, ), լրագրող, «Ֆիզիկական կուլտուրա և սպորտ» ամսագրի գլխավոր խմբագիրը (1972-1992 թվական), Ռուսաստանի ֆիզիկական կուլտուրայի վաստակավոր գործիչ (1999 թվական), ռուսաստանյան գեղասահքի վեռրաբերյալ 14 գրքերի հեղինակ։

## Կենսագրություն
Ծնվել է 1931 թվականի մարտի 29-ին, Կիևում մետալուրգ Միխայիլ Չայկովսկու և Մարիա Ֆիլիպովնայի ընտանիքում։ Ընտանիքի երեք երեխաներից մեկն է, եղբայրները եղել են Վալենտինը (ծն. 1937 թվականին) և Սերգեյը (ծն. 1942 թվականին)։ Հայրենական մեծ պատերազմի ընթացքում նա տարհանվել է Ուֆա իր ծնողների և կրտսեր եղբոր հետ։

1965 թվականին նա ամուսնացել է Ելենա Չայկովսկայայի հետ և Կիևից տեղափոխվել է Մոսկվա, որտեղ սկսել է աշխատել Սովետսկի սպորտի կենտրոնական օրգանում։

15 տարիների ընթացքում Անատոլի Չայկովսկին ԽՍՀՄ սպորտային մամուլի ֆեդերացիայի նախագահության անդամ է եղել, միևնույն ժամանակ ղեկավարել է բազմաթիվ առաջնությունների մամուլի ծառայությունները։ 1980 թվականի Մոսկվայի Օլիմպիական խաղերի ժամանակ Ա. Չայկովսկին գլխավորել է Լուժնիկիի Կենտրոնական մարզադաշտի մամուլի ծառայությունը։

## Ծանոթագրություններ

 
## Արտաքին հղումներ
* ЧАЙКОВСКИЙ Анатолий Михайлович
* 29 марта 1931 года в Киеве родился Анатолий Михайлович ЧАЙКОВСКИЙ — спортивный журналист. Заслуженный работник физической культуры России (1999).

Կատեգորիա:Խորհրդային խմբագիրներ
Կատեգորիա:Խորհրդային լրագրողներ
Կատեգորիա:Ուկրաինացի խմբագիրներ
Կրակոցի իրավունք

**«Կրակոցի իրավունք»** (), 1981 թվականի խորհրդային գեղարվեստական ֆիլմ։

## Սյուժե
«024» սահմանապահ պահակախումբը, որի հրամանատարն է կապիտան-լեյտենանտ Ալեքսեյ Նիկիտինը, խորհրդային տարածքային ջրերում հայտնաբերում է օտարերկրյա ձկնորսական նավերի ոչ իրավաչափ գործողությունները։ Մեկ նավ ձերբակալվել և ուղեկցվել է խորհրդային նավահանգիստ։ Նրա թիմի և խորհրդային քննիչների միջև սկսվում է իրավական և քաղաքական խաղ։ Խորհրդային կողմն ապացուցում է խորհրդային և միջազգային օրենսդրության կանխամտածված խախտման փաստերը, օտարերկրյա նավի թիմի անդամներն իրենց արդարացում են բարդ հանգամանքներով և սպառնում են միջազգային սկանդալով իրենց ձերբակալման համար։ Քննիչները նշում են «ձկնորսների» ցուցմունքներում մի շարք ոչ մեծ, բայց անբացատրելի հակասություններ, որոնք կարող են հեշտությամբ բացատրվել, եթե ենթադրվի, որ ձերբակալված նավը նպատակաուղղված մասնակցում Է հետախուզական գործողությանը։ Հաստատվել է ծովախեցգետնի անօրինական որսի փաստը և հավաքվում են փաստեր՝ լրտեսության մեջ ներգրավվածության վերաբերյալ, որը նշվում է որպես օտարերկրյա նավը՝ խորհրդային սահմանը հատելու իրական պատճառ։ Միևնույն ժամանակ, «024»-ի փորձառու հրամանատարը, բացահայտելով հակառակորդի ծրագրերը, սկսում է հետապնդել ձկնորսական SF-087 «KIOSI» հետախուզական նավը, որը լրտեսական ակցիայի հիմնական մասնակիցն է։ Այս նավի նավապետը, բազմակի սահմանային միջադեպերի պատճառով, Նիկիտինի վաղեմի ծանոթն է։

## Դերերում
* Վլադիմիր Իվաշով – *կապիտան-լեյտենանտ Ալեքսեյ Նիլիչ Նիկիտին, սահմանապահ նավի հրամանատար
* [[Տալգատ Նիգմատուլին]] – *Սինդո, «Կոմպոզիտոր», «Կիյոսի» նավի նավապետ (հնչյունավորել Է Նիկոլայ Երեմյոնկո կրտսերը)
* Ալեքսանդր Մարտինով – *սահմանապահ նավի հրամանատարի ավագ օգնական ավագ լեյտենանտ Եվգենի Բորիսովիչ Կրիմով
* Ռեգինա Ռազումա – *քննիչ, ավագ լեյտենանտ
* Ստանիսլավ Կորենև – *սահմանապահ ծառայության պետ, 1-ին կարգի կապիտան
* [[Վիկտոր Լորենց]] – *Չիֆ, շեֆ (հնչյունավորել է Ալեքսեյ Սաֆոնովը)
* Բոլոտ Բեյշենալիև – *Միկի-18 շկիպեր
* Գենադի Չետվերիկով – *«Կիյոսի»  թիմի անդամ
* Օլեգ Լի – *«Կիյոսի» նավի հեռագրիչ
* Յուրի Մայնագաշև – *Միկի-18 ռադիստ
* Մենտայ Ուտեպբերգենով – *«Կիյոսի» նավի բոցման
* [[Ալեքսանդր Յանվարյով]] – *կապիտան Իվանով, ձկնապահպանության տեսուչ
* Իգոր Պուշկարյով – *շտաբի սպա (հնչյունավորել է Վալենտին Գրաչյովը)
* Նիկոլայ Պոգոդին

== Նկարահանող խումբ ==
* Ռեժիսոր՝ Վիկտոր Ժիվոլուբ
* Սցենարի հեղինակ՝ Օլեգ Սմիրնով
* Օպերատոր՝ Ալեքսանդր Ֆիլատով
* Կոմպոզիտոր՝ Եվգենի Կռիլատով

== Մրցանակներ ==
* Ֆիլմի ստեղծման համար Ա. Դովժենկոյի անվան արծաթե մեդալներով (1982) պարգևատրվել են սցենարի հեղինակ Օլեգ Պավլովիչ Սմիռնովը, կինոռեժիսոր Վիկտոր Նիկոլաևիչ Ժիվոլուբը, գլխավոր դերակատար Վլադիմիր Իլյինը։

== Ծանոթագրություններ ==


== Աղբյուրներ ==
* *Клюев В.'' — Ради справедливости (в том числе о фильме «Право на выстрел») // Советская культура, 7 сентября 1982. — стр. 5
* Право на выстрел // Советские художественные фильмы: 1980—1981. — М.: Нива России, 1995. — стр. 297
* Право на выстрел // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 350

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:Խորհրդային արկածային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
BigDog (ռոբոտ)

**BigDog** (մեծշուն), չորս ոտանի քայլող ռոբոտ` հարմարավետ կառավարմամբ, որը ստեղծվել է 2005 թվականին Boston Dynamics-ի կողմից Foster-Miller-ի, Jet Propulsion Laboratory-ի և Հարվարդի համալսարանի Concord Field Station-ի հետ համատեղ։

## BigDog-ի պատմություն
thumb|BigDog-ը փորձարկումներից հետո, 2017

BigDog նախագիծը ֆինանսավորվում է Defense Advanced Research Projects Agency-ի կողմից՝ հույս ունենալով, որ այն կկարողանա տեխնիկա կրել և օգնել զինվորներին այն տարածքներում, որտեղ սովորական մեքենաները չեն կարող շարժվել։ Անիվների փոխարեն BigDog-ն օգտագործում է իր չորս ոտքերը։ Նրանց ոտքերում տեղադրված են սենսորների լայն տեսականի։ BigDog- ն ունի նաև լազերային գիրոսկոպ և երկակի տեսողության համակարգ։

Ռոբոտի երկարությունը 0,91 մետր է, բարձրությունը՝ 0,76 մետր, իսկ քաշը՝ 110 կիլոգրամ։ Ներկայումս նա կարողանում է դժվար տեղանքով շարժվել ժամում 6,4 կմ արագությամբ, տեղափոխել 154 կգ բեռ և բարձրանալ 35 աստիճանի անկյան տակ։ Դրա շարժումը կառավարվում է համակարգչային համակարգի միջոցով, որը տվյալներ է ստանում տարբեր սենսորներից։ Նավիգացիան և հավասարակշռությունը նույնպես վերահսկվում են այս համակարգի կողմից։

2008 թվականի մարտի 18-ին Boston Dynamics-ը թողարկեց տեսահոլովակ BigDog ռոբոտի նոր սերնդի մասին, որը ցույց է տալիս ռոբոտի սառցե մակերևույթի վրա քայլելու և կողմնակի հարվածից հետո հավասարակշռությունը վերականգնելու ունակությունը։

2015 թվականի նոյեմբերի վերջին ընկերությունը հայտարարեց, որ դադարեցնում է հետագա աշխատանքը BigDog-ի զարգացման վրա։ Երկու հիմնական պատճառ նշվեց. Ռոբոտի սահմանափակ հնարավորությունները և չափազանց բարձր դիմակազերծման աղմուկը, որից մշակողները չկարողացան գլուխ հանել։ Արդյունքում ընկերությունն անցավ Spot Mini-ին՝ BigDog-ի ավելի փոքր տարբերակին, որն աշխատում է անաղմուկ էլեկտրական շարժիչով և, ինչպես ասում են, ավելի արագաշարժ է։

## Կառուցվածք
BigDog-ը սնուցվում է 9000 պտույտ/րոպե պտտման արագությամբ երկհարված միագլան շարժիչով, որն առաջացնում է շարժիչի բարձր ձայն (ռոբոտի հետագա տարբերակներում նախատեսվում էր շտկել այս բացահայտող թերությունը, բայց դա երբեք չի արվել) . Շարժիչը վարում է հիդրավլիկ պոմպը, որն իր հերթին սնուցում է հիդրավլիկ ոտքի շարժիչները։ Յուրաքանչյուր ոտք ունի 4 հիդրավլիկ շարժիչ (երկուսը ազդրային հոդի,մեկը ծնկի և կոճ հոդերի համար), դրանց ընդհանուր թիվը 16 է։Հիդրավլիկ շարժիչներից յուրաքանչյուրը բաղկացած է հիդրավլիկ գլանից, մեխանիկական շարժիչից, ինչպես նաև դիրքի և ուժի սենսորներից։ Ռոբոտը լավ կայունություն ունի՝ փորձարկումների ժամանակ այն չի ընկել սառույցի վրայով անցնելիս և ուժեղ ցնցումների ժամանակ։

Ռոբոտի բորտ-համակարգիչը PC/104 պլատֆորմի կարծրացված տարբերակն է՝ QNX OS-ով աշխատող Pentium դասի պրոցեսորով։

Կառավարման համար օգտագործվել են երեք ռադիոալիքներ, այդ թվում՝ WiFi և 1800 ՄՀց։

## Պատկերասրահ

Պատկեր:BigDog 2.jpg|առջևի աջակցություն
Պատկեր:BigDog 3.jpg|հետևի աջակցություն
Պատկեր:BigDog 4.jpg|ցուցադրման մոդուլ
Պատկեր:BigDog 7.jpg|ալեհավաքներ
Պատկեր:BigDog 10.jpg|տեսքը ետևից
Պատկեր:BigDog 11.jpg|տեսքը աջ կողմից
Պատկեր:BigDog 13.jpg|տեսքը ձախ կողմից


## Ծանոթագրություններ

## Արտաքին հղումներ
* Boston Dynamics’s BigDog site
*  (Video demonstration)
*BigDog - робот-собака для американских военных 
*«BigDog». Первый робот, твердо стоящий на своих ногах
*BigDog

Կատեգորիա:Արհեստական բանականություն
Կատեգորիա:Ռոբոտագիտություն
Տուպինիկինս էկոլոգիական կայան

**Տուպինիկինս էկոլոգիական կայան** (), ափամերձ ծովային էկոլոգիական կայան Բրազիլիայի Սան Պաուլու նահանգի ափին։

## Տեղագրություն
Տուպինիկինս էկոլոգիական կայանը 1728 հա ափամերձ ծովային տարածք է, որը ստեղծվել է 1986 թվականի հուլիսի 21-ին։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Տեղակայված է Սան Պաուլու նահանգի Կանանեյա, Իտանյաեն ու Պերուիբի մունիցիպալիտետներում։ Միավորումը ներառում է հետևյալ կղզիները և կղզյակները.

Վայրերը Սան Պաուլուում

## Պահպանություն և շրջակա միջավայր
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Նպատակն է պահպանել բնությունը և աջակցել հետազոտություններին։ Տարեկան տեղումների միջին քանակը 2248 մմ է, իսկ միջին ջերմաստիճանը 21&nbsp;°C է։ Բուսականությունը Ատլանտյան անտառ բիոմից է՝ աղի ճահճուտներին, ավազոտ լեռնաշղթաներին, հարթավայրերին և մայրցամաքային լողափերին բնորոշ բույսեր։ Չվող թռչուններից են՝ ծովածիծառը (*thalasseus maximus*), հարավամերիկյան ջրածիծառը (*sterna hirundinacea*) և սապսանը (*falco peregrinus*)։ Պահպանման միավորումը Լագամար Մոզաիկի մի մասն է։

## Ծանոթագրություններ

## Աղբյուրներ
*
*
*

Կատեգորիա:Բրազիլիայի էկոլոգիական կայաններ
Ահմոս-Հենուտամեհու

**Ահմոս-Հենուտամեհու** (, «Լուսնի զավակ, Ստորին Եգիպտոսի տիրուհի»), հին եգիպտական արքայադուստր և թագուհի, որն ապրել է տասնյոթերորդ արքայատոհմի գահակալության վերջում և տասնութերորդ արքայատոհմի գահակալության սկզբում։

## Ընտանիք
Ահմոս-Հենուտամեհուն փարավոն Սեկեկենրա Տաա II-ի ու վերջինիս կին-քրոջ՝ Ահմոս-Ինհապիի դուստրն էր։ Հավանաբար ամուսնացել է իր խորթ եղբոր՝ փարավոն Ահմոս I-ի հետ, քանի որ նրա տիտղոսների մեջ հանդիպում են «Արքայի կին» (*hmt-nisw*), «Մեծ արքայի կին» (*hmt-niswt-wrt*), «Արքայադուստր» (*s3t-niswt*) և «Արքայի քույր» (*snt-niswt*) անվանումները։ Ահմոս-Հենուտամեհուն եղել է նաև մեծ թագուհի ու «Ամոն աստծո կին» Ահմոս-Նեֆերտարիի խորթ քույրը։

## Կյանք և հուղարկավորություն
ձախից|մինի|Ահմոս-Հենուտամեհուն պատկերված է մեկ այլ տիկնոջ հետ, որը հավանաբար նրա մայր Ահմոս-Ինհապին է և գտնվում է նրա հետևում։
ձախից|մինի|Արքայազն Սապաիրը, անհայտ տիկիը, թագուհի Ահմոսը, թագուհի Տուրեսը և թագուհի Հենուտամեհուն Թեբեում գտնվող Խաբեխնետի դամբարանում։
Ահմոս-Հենուտամեհուի կյանքի մասին շատ բան հայտնի չէ։ Ինչպես ասել է Լեպսիուսն իր «Denkmahler» աշխատության մեջ, թագուհու մասին հիշատակված է մի սալաքարի վրա։

Նրա մումիան հայտնաբերվել է 1881 թվականին իր սեփական դագաղում DB320 արքայական դամբարանի մեջ և այժմ գտնվում է Կահիրեի եգիպտական թանգարանում։ 1882 թվականի դեկտեմբերին այն ուսումնասիրել է եգիպտագետ Գաստոն Մասպերոն։ Հենուտամեհուն ծեր կին է եղել, երբ մահացել է՝ թափված ատամներով։ Հին եգիպտական Մեռյալների գրքից մեջբերումներ են գրվել նրա մումիայի փաթաթանների վրա։ Հավանաբար հուղարկավորվել է իր մոր հետ․ նրա մումիան այլ մումիաների հետ DB320 դամբարան է տեղափոխվել փարավոն Շեշոնկ I-ի կառավարման 11-րդ տարում։

Ահմոս-Հենուտամեհուն ընդգրկված է տասնիններորդ արքայատոհմի կողմից երկրպագված թագավորական նախնիների ցուցակում։  Նա պատկերված է Թեբեում գտնվող Խաբեխնետի դամբարանում․ վերին շարքում արքայազն Ահմոս-Սապաիրը պատկերված է ձախ կողմում, իսկ Ահմոս-Հենուտամեհուն ձախից չորրորդ կինն է՝ «Աստծո կին» ու «երկու երկրների տիրուհի» Ահմոսից ու «արքայի կին» Տուրեսից հետո։

## Ծանոթագրություններ

## Արտաքին հղումներ
* Mummy

Կատեգորիա:Հին Եգիպտոս
Կատեգորիա:Հին Եգիպտոսի թագուհիներ
Կատեգորիա:Մումիաներ
Բեռնար վան Օռլի

thumb|«Կառլոս V», Բուդապեշտ
**Բեռնար վան Օռլի**, նաև հայտնի որպես **Բարեն վան Օրլի, Բերնար Բրյուսելցի** (*Bernard, Barend, Bernaert или Bernart van Orley*) (), հոլանդացի գեղանկարիչ, նկարիչ, գծանկարիչ, օֆորտիստ։

## Կյանք և ստեղծագործություն
Բերնար վան Օրլին ծնվել է Բրյուսելում՝ մոտավորապես 1488 թվականին։ Նկարել սովորել է հորից՝ Վալենտայն վան Օրլիից։ Պատանի հասակում հայրենի Բրյուսելից տեղափոխվել է Հռոմ։

1509-1515 թվականներին ճամփորդել է Իտալիայում։ Հռոմում կարողացել է սովորել Ռաֆայելի մոտ, կրել է XVI դարի Հռոմեական կլասիցիզմի հիմնադիր հռչակավոր նկարչի ազդեցությունը։ Այդ պատճառով վան Օրլիի արվեստը կրում է հոլանդական ռոմանիզմի ազդեցությունը։

1515 թվականին Նիդերլանդներ վերադառնալուց հետո եղել է իսպանական Նիդերլանդների փոխարքա Մարգարիտա Ավստրիացու, իսկ 1519 թվականից՝ Կառլոս V կայսեր պալատական նկարիչը։ Լև Х Պապի հանձնարարությամբ՝ Պիտեր վան Ալստի հետ միասին, գլխավորել է «Սուրբ առաքյալների գործերը» հայտնի գոբելենների շարքի ստեղծումը՝ ըստ Ռաֆայելի գծագրերի։ Բացի այդ, վան Օրլին անձամբ զբաղվել է նաև «Կայսր Մաքսիմիլիանի որսորդությունը» (Լուվր) և «Աբրահամի վարքը» (Հեմպտոն Կորդ, Լոնդոն) գոբելենների գծագրական աշխատանքներով։ Ստեղծել է «Կայսր Կառլոս V-ը և քույրը՝ Մարիա Հունգարացին» նկարը՝ Բրյուսելի մայր տաճարի լուսամուտները զարդանկարելու համար։ Օրլի ազգանվամբ հայտնի են մի շարք հոլանդացի նկարիչներ։

Նկարիչը մահացել է 1541 թվականին՝ Բրյուսելում;

## Հայտնի աշխատանքներ
* «Սուրբ Թովմասի և Մատթեոսի խորանը» ,մոտ․ 1512—1515թթ․, Արվեստի պատմության թանգարան (Վիեննա)
* «Մարգարիտա վան Օստերվիկի դիմանկարը»
* «Տիրամայրը մանկան հետ», մոտ․ 1515
* «Ժորիս վան Ցելլեի դիմանկարը», 1519
* «Կայսր Կառլոս V-ի դիմանկարը», 1519—1520, Կերպարվեստի թանգարան (Բուդապեշտ)
* «Հնազանդության առաքինություն», 1521
* «Սուրբ ընտանիք», 1522, Պրադո թանգարան (Մադրիդ)

## Ծանոթագրություններ

## Գրականություն
* 

## Արտաքին հղումներ
* At Artcyclopedia
* 

Կատեգորիա:Վերածննդի նկարիչներ
Կատեգորիա:16-րդ դարի արվեստագետներ
Կատեգորիա:Նկարիչներ այբբենական կարգով
Կատեգորիա:Հոլանդացի նկարիչներ
Կատեգորիա:Պատմանկարիչներ
Ռադիկ Իբոյան

**Ռադիկ Միրալիևի Իբոյան** (), եզդիական ծագում ունեցող ռուս ընդհանուր մենամարտիկ։

## Պարգևներ և հաջողություններ
* Մարտական սամբոյի սպորտի վարպետ։
* Մարտական սամբոյի Ռուսաստանի առաջնության մրցանակակիր։
* Մարտական սամբոյի Մերձվոլգյան դաշնային շրջանի չեմպիոն։

## Մարտերի վիճակագրություն

### Ընդհանուր մարտեր

## Արտաքին հղումներ
* База данных российских бойцов и турниров fightlife.ru
* SHERDOG FIGHTFINDER: Radik Iboyan

Կատեգորիա:Ռուս ընդհանուր մենամարտիկներ
Էնդի (սագ)

**Էնդի** (), մոխրագույն սագ, որը ծնվել է առանց թաթերի թաղանթային մասի։ Հայտնի է դարձել որպես «Սպորտային կոշիկներով սագ»։ Սպանվել է 1991 թվականին անհայտ հանցագործի կողմից։

## Պատմություն
Մոխրագույն սագը, որը ստացել է Էնդի մականունը, ձվից դուրս է եկել 1987 թվականին՝ առանց ոտքերի թաղանթավոր մասերի, և ապրել է Նեբրասկա նահանգի Հարվարդի ֆերմայում։ Երբ Էնդին երկու տարեկան էր, մոտակա Հասթինգս քաղաքից Ջին Ֆլեմինգը իմացել է թռչնի ծանր վիճակի մասին։ Ֆլեմինգը հաշմանդամ երեխաների համար տեղական բարեգործական կազմակերպության անդամ էր և գյուտարար։ Ֆլեմինգը Էնդիին և նրա ընկերուհուն՝ Պոլլի սագին, տեղափոխել է Հասթինգսի իր ֆերմա։

Էնդիին սքեյթբորդի նման պրոթեզներով ավելի մեծ շարժունակություն ապահովելու վաղ փորձերն անհաջող էին։ Այնուհետև Ֆլեմինգը Էնդիին հագցրել է հատուկ ընտրված համապատասխան մանկական կոշիկներ և հաջողությամբ սովորեցրել թռչունին քայլել դրանցով։ Այնուհետև Էնդին գրավել է լրատվամիջոցների և սպորտային հագուստ արտադրողի ուշադրությունը, որոնք առաջարկել են ցմահ կոշիկներ մատակարարելու գործարք։

Էնդին դարձել է օրինակ, հատկապես հաշմանդամ երեխաների համար։ Իր սպորտային կոշիկներով Էնդին կարողանում էր քայլել, լողալ և թռչել, ինչը պետք է հույս ներշնչի հաշմանդամություն ունեցող մարդկանց։

1991 թվականի հոկտեմբերի 19-ին Էնդին անհետացել է, իսկ մեկ օր անց նրան սատկած են գտել տեղի այգում՝ առանց գլխի և թևերի։ Սպանողին բռնելու համար տեղի համայնքը հանգանակել է 10,000 ԱՄՆ դոլար պարգևավճար։ Հանցագործի ինքնությունը պարզել չի հաջողվել։

2000 թվականին տեղի երկու բնակիչներ՝ Յան և Էդ Ֆաուլերները, Ֆլեմինգի ֆերմայում կանգնեցրել են Էնդի սագի հուշարձանը։ Ամերիկայի որոշ տնային տնտեսություններում սագերին սկսել են Էնդիի օրինակով կոշիկներ հագցնել, որպեսզի պաշտպանեն նրանց թաթերը վնասվելուց։

## Տես նաև
* Անգլուխ ճուտիկ Մայք

## Ծանոթագրություններ

## Արտաքին հղումներ
* Էնդիի տապանաքարը

Կատեգորիա:Հայտնի թռչուններ
Կատեգորիա:Չբացահայտված սպանություններ ԱՄՆ-ում
Ջորջ Բարնետ

**Ջորջ Էրնեստ Բարնետ** (, ), ամերիկացի տնտեսագետ, Ջոնս Հոփքինսի համալսարանի պրոֆեսոր, 1932 թվականին Ամերիկյան տնտեսական ասոցիացիայի նախագահ։

## Կենսագրություն
Ջորջը ծնվել է 1873 թվականի փետրվարի 19-ին Քեմբրիջում, Մերիլենդ նահանգում, Էդուարդ և Էլիզաբեթ (Մերեդիթ) Բարնետների ընտանիքում։

1891 թվականին Ռենդոլֆ Մակոն քոլեջում ստացել է արվեստի բակալավրի աստիճան, իսկ 1902 թվականին Ջոնս Հոպկինսի համալսարանում՝ փիլիսոփայության դոկտորի աստիճան։

Դասախոսական գործունեությունը սկսել է 1901 թվականից՝ որպես դասախոս, ապա՝ որպես պրոֆեսորի օգնական, մինչև 1991 թվականը եղել է պոլիտէկոնոմիայի ասոցացված պրոֆեսոր, իսկ 1911 թվականից՝ որպես լրիվ պրոֆեսոր Ջոնս Հոփկինսի համալսարանի վիճակագրության ամբիոնում։

1909 թվականին աշխատել է ազգային դրամական հանձնաժողովի հետազոտական խմբում, իսկ 1913 թվականին գլխավորել Է ԱՄՆ աշխատանքային հարաբերությունների հանձնաժողովի հետազոտական խումբը։ Այն ընդգրկված էր ԱՄՆ մարդահամարի խորհրդատվական կոմիտեի կազմում։ 1937 թվականին Կարնեգի կորպորացիայի կողմից նա ընտրվել է Ավստրալիայի աշխատանքային դատարաններ՝ հետաքննություններ իրականացնելու համար։ Բարնետը եղել է Ամերիկյան տնտեսական ասոցիացիայի անդամ, ապա 1932 թվականին՝ նախագահ, Ամերիկյան վիճակագրական ասոցիացիայի անդամ, Աշխատանքային իրավունքի ամերիկյան ասոցիացիայի անդամ։

## Մատենագրություն
* Barnett G.E. Studies in state taxation with particular reference to the southern states, by graduates and students of the Johns Hopkins university - Baltimore: The Johns Hopkins press, 1900
* Barnett G.E. State banking in the United States since the passage of the national bank act - Baltimore: The Johns Hopkins press, 1902
* Barnett G.E. Social and industrial history - Baltimore, Md.: Johns Hopkins Press, 1904
* Barnett G.E. Studies in American trade unionism - New York: H. Holt & Co., 1906
* Barnett G.E.  A trial bibliography of American trade-union publications - Baltimore: The Johns Hopkins press, 1907
* Barnett G.E. The printers; a study in American trade unionism - Cambridge, Mass.: American Economic Association, 1909
* Barnett G.E. State banks and trust companies since the passage of the National-bank act - Washington : Govt. print. off., 1911
* Barnett G.E.  Mediation, investigation and arbitration in industrial disputes - New York: D. Appleton and company, 1916.

## Ծանոթագրություններ

Կատեգորիա:Ամերիկացի տնտեսագետներ
Մարշա Հանթ

**Մարշա Վիրջինիա Հանթ** (, ), ամերիկացի դերասանուհի։

## Կենսագրություն
Մարշա Հանթը ծնվել է  1917 թվականի հոկտեմբերի 17-ին Չիկագոյում։ Ավագ դպրոցում նա հաճախել է նաև դրամատիկական դպրոց, որտեղ դերասանական դասերի է տիրապետել։ Մինչև 1934 թվականին Paramount Pictures հետ պայմանագիր կնքելը, Հանթը կարճ ժամանակ աշխատել է որպես երգիչ և մոդել։ Կինոյում նրա դեբյուտը տեղի Է ունեցել մեկ տարի անց ֆիլմում, որտեղ անմիջապես ստացել է հիմնական դերերից մեկը։

## Անձնական կյանք
Մարշան 1938 թվականին  ամուսնացել է ռեժիսոր Ջերրի Հոպերի հետ, որից նա բաժանվել է 1943 թվականին։ Երեք տարի անց՝ 1946 թվականին, ամուսնացել է սցենարիստ *Ռոբերտ Պրեսնել* կրտսերի հետ։ Նրանց ամուսնությունը տևել է մինչև նրա մահը՝ 1986 թվականը։

## Գործունեություն
Հանթը 1930-1940-ական թվականներին, բացի ակտիվ կինոաշխատանքներից, շատ ժամանակ է հատկացրել սոցիալական կազմակերպություններին։ Նրա ստորագրությունը հաճախ եղել է տարբեր լիազորությունների վրա՝ ազատական բազմաթիվ ծրագրեր խթանելու համար։ Հանթը նաև առաջին  Կոմիտեի հանձնաժողովի անդամ է եղել, որը ներառել է նաև հոլիվուդյան աստղեր, ինչպիսիք էին Միռնա Լոյը,  Համֆրի Բոգարտը,  Հենրի Ֆոնդան, Ֆրենկ Սինարտան  և շատ ուրիշներ։ Այս առումով, նրա անունը հայտնվել է հակակոմունիստական *Կարմիր ալիքներ* հրատարակության էջերում և շուտով Մարշա Հանթը ամուսնու հետ միասին ընդգրկվել է *Հոլիվուդի սև ցուցակում*։ Սա մեծ խնդիրներ է առաջացրել նրանց գործունեության մեջ, քանի որ շատ ռեժիսորներ հրաժարվել էին դերասանուհուն նկարահանել իրենց ֆիլմերում։

1947 թվականի հոկտեմբերի 27-ին Հանթը և 30 կինոգործիչներից բաղկացած խումբը՝ Ջոն Հյուսթոնը  և Լորեն Բեքոլը, մեկնել են Վաշինգտոն՝ Կոնգրեսի գործողությունների դեմ բողոքելու նպատակով։ Հանթը երեք օր անց վերադարձել է Հոլիվուդ, որտեղ նրան ներկայացվել է իր գործողությունները դատապարտող վերջնագիր։ Նրան խնդրել են դադարեցնել ազատական գործունեությունը, այլապես նրա համար կփակվի դեպի մեծ էկրաններ տանող ճանապարհը։ Մարշա Հանթը շատ վրդովված է եղել այս փաստից, քանի որ նա կոմունիստ չէր, այլ միայն պայքարել է խոսքի ազատության և ազատ ժողովրդավարության համար։ Նա հրաժարվել է փոխզիջումների գնալ։ Դրանով դերասանուհին ավելի է սրել իր կինոգործունեությունը, որն ավարտվել է 1949 թվականին։

## Հետագա տարիներ
Հանթը հետագա տարիներին նկարահանվել է ընդամենը մի քանի ֆիլմերում և հիմնականում աշխատել է հեռուստատեսությունում։ Չնայած ամերիկյան կառավարության տեսակետները շատ էին փոխվել, և սև ցուցակը դադարել էր գոյություն ունենալ, Մարշա Հանթը երբեք չի հասել իր նախկին՝ 1930-ականների աստղային մակարդակին։ Վերջին անգամ նա էկրաններին է հայտնվել *Էդի Մյուլլերի* կարճամետրաժ ֆիլմում 2008 թվականին։ Նա շարունակել է ակնհայտորեն հետաքրքրվել բազմաթիվ սոցիալական խնդիրներով, ներառյալ գլոբալ աղտոտումը, աղքատությունը, երրորդ աշխարհի խնդիրները և բնակչության աճը։

## Ծանոթագրություններ

## Արտաքին հղումներ
*   
* 
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երկարակյացներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Թատրոնի դերասաններ
Կատեգորիա:Հոլիվուդյան փառքի ծառուղի
Կատեգորիա:Ֆոտոմոդելներ
Կատեգորիա:Թատրոնի ամերիկացի դերասանուհիներ
Կիրիլ Ալեքսեենկո

**Կիրիլ Ալեքսենկո**(, ), ռուս շախմատիստ, գրոսմայստեր (2015)։

## Կենսագրություն
Կիրիլին շախմատ խաղալ սովորեցրել է իր պապը, երբ Կիրիլը 4 տարեկանն էր։ Հետագայում պարապվել է Սերգեյ Ալեքսեևիչ Բալյակինի, Վլադիմիր Ֆեդորովիչ Շուշպանովի, Անդրեյ Միխայլովիչ Լուկինի (Ռուսաստանի վաստակավոր մարզիչ, միջազգային վարպետ) մոտ։ Ավարտել է Պետերբուրգի պոլիտեխնիկական համալսարանը։

2011 թվականին դարձել է մինչև 14 տարեկան պատանիների աշխարհի չեմպիոն։ «Բրոնզե ձիավոր» շախմատի ակումբի կազմում դարձել է Ռուսաստանի շախմատի կրկնակի չեմպիոն։ Եղել է Չիգորինի հուշամրցաշարի եռակի հաղթող, Ռուսաստանի գավաթի եզրափակչի հաղթող (2018)։ 2020 թվականին Շախմատի հավակնորդների մրցաշար կազմակերպիչների կողմից ստացել է ուայլդ-քարդ, մասնակցել մրցաշարին, վաստակել 5,5 միավոր և զբաղեցրել նախավերջին տեղը։

Մարզվում է Պյոտր Սվիդլերի ղեկավարությամբ։

## Մարզական արդյունք

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Պարտիաները Chessgames.com կայքում
*Անձնական քարտը 365chess.com կայքում

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Ռուս շախմատիստներ
Հրագութան

[thumb|right|Հրագութանի օգտագործում [Վանուատուում]]
[thumb|right|Հրագութան (ձախում) և [հրաշաղափ (աջում)]]

**Հրագութան**, կրակի ստացման պարզագույն և հնագույն տարբերակներից մեկը, որի դեպքում երկու փայտեր շփշփում են իրար այնքան ժամանակ, մինչև շփումից առաջացած ջերմությունը դառնա բավականաչափ, որպեսզի փայտը դառնա կրակի աղբյուր։ Հրագութանի անվանումը կապված է դրա աշխատանքի սկզբունքի հետ, որը նման է հողում գութանի շարժին։ Հրագութանը կազմված է «գութան»-ից` այն փայտից, որը պահում են ձեռքում և շարժում են, և «հրադաշտ»-ից` փայտի ավելի լայն կտորից, որն անշարժ տեղադրում են գետնին և «վարում» են։ «Հրադաշտ»-ի կենտրոնական մասում հիմնականում նախօրոք փորում են ակոս, իսկ «գութան»-ի աշխատող ծայրը սրում են, որպեսզի շփման մակերեսը փոքրանա` դրանով մեծացնելով ջերմության կուտակումը մեկ հատվածում։

Հրագութանի տարբերակով կրակ ստանալու համար պետք է մոտ 1-1,5 մետրանոց «հրադաշտ» և մոտ 20-25 սմ-ոց հրագութան։ Դրանք երկուսն էլ պետք է լինեն չոր, բայց ոչ փխրուն։ Կրակի ստացման այս եղանակը թույլ է տալիս մարմնի էներգիան շարժման միջոցով հաղորդել իրար շփվող փայտերին։ Այդ տարբերակով շփումից առաջացած ջերմությունը միաժամանակ հաղորդվում է փայտանյութի երկու կտորների տարբեր մասերին։  Հրագութանն անընդհատ հարվում է հրադաշտին, մինչև շփումից առաջանա բավականաչափ ջերմություն` փայտի ծխալու համար։ Երբ հրադաշտն սկսում է ծխալ` դրա վրա պետք է ավելացնել աբեթ և թույլ փչել` ընթացքում ավելացնելով կպչանի քանակը և փչելու ուժգնությունը։

Հրագութանի տեխնոլոգիային շատ նման է հրաշաղափի միջոցով կրակի ստացումը, երբ փայտի մեկ կտորը ոչ թե հրում են մյուսի վրա, այլ` ջերմությունը հաղորդում են այն շաղափաձև պտտելու միջոցով։ Հրաշաղափի ավելի զարգացած տեսակ է աղեղնաշաղափը, որը պատրաստում են ճյուղից, պարանից և փայտիկից։ Այն աշխատում է հրագութանի սկզբունքով, բայց հրագութանը գործարկվում է ոչ թե ուղղակիորեն մարդու ձեռքով, այլ` պարանով։

## Տես նաև
* Կրակ
* Աբեթ
* Կրակի ստացում
* Հրաշաղափ
* Աղեղնաշաղափ

## Ծանոթագրություններ

Կատեգորիա:Հայտնագործություններ
Կատեգորիա:Մարդ
Կատեգորիա:Տեխնոլոգիա
Նորվեգերեն Վիքիպեդիա (այլ կիրառումներ)

**Նորվեգերեն Վիքիպեդիա**, եզրույթ, որը կարող է վերաբերել միևնույն՝ նորվեգերեն լեզվով գրված երկու տարբեր Վիքիպեդիաներին։ Դրանք են՝

* Նորվեգերեն (բուկմոլ) Վիքիպեդիա
* Նորվեգերեն (նինորսկ) Վիքիպեդիա
Նորվեգերեն (նինորսկ) Վիքիպեդիա

**Նորվեգերեն Վիքիպեդիա** (), Վիքիպեդիա բազմալեզու և ազատ հանրագիտարանի նորվեգերեն տարբերակն է։

Ինչպես և բոլոր Վիքիմեդիա-նախագծերը, Նորվեգերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։

## Արտաքին հղումներ
* Նորվեգերեն (նինորսկ) Վիքիպեդիա 

Նորվեգերեն
Սուրբ ընտանիք (նկար)

**«Սուրբ ընտանիք»** (), ֆլամանդացի գեղանկարիչ Բերնար վան Օրլիի նկար, ստեղծված 1522 թվականին։ Նկարը գտնվում է Պրադոյի թանգարանում։

## Նկարագրություն
Բերնար վան Օրլին Բրյուսելում ծանոթացել էր Ռաֆայելի «Գործք առաքելոց» գոբելենի էսքիզին և այս աշխատանքում ակնհայտ են իտալական դասականության ազդեցությունը և՛ նկարի կոմպոզիցիայի, և՛ ստորագրության վրա, որն արվել է ոչ թե ռոմանական այլ գոթական տառերով։

Սուրբ ընտանիքը պատկերված է սենյակում, իսկ բաց լուսամուտից երևում է ափամերձ բնապատկերը։ Մանուկ Քրիստոսը խաղում է Տիրամոր հետ, իսկ սուրբ Հովսեփի ձեռքին խնձոր է, որը խորհրդանշում է Եդեմական պարտեզը և Մարիամին՝ նոր Եվայի կերպարում։ Հրեշտակներից մեկը Մարիամին թագադրում է Երկնային Թագուհու թագով, իսկ մյուսը մատուցում է ծաղիկներով լի զամբյուղ, որը խորհրդանշում է Խաչի չարչարանքները, որոնք Հիսուսը պիտի կրեր մարդկության մեղքերի թողության համար։ Սուրբ Հովսեփը պատկերվել է ստվերում և երկրորդ պլանում։

## Գրականություն
* 

## Ծանոթագրություններ

## Արտաքին հղումներ
* «Սուրբ ընտանիք»  Պրադո թանգարան 

Կատեգորիա:Նկարներ ըստ նկարչի
Կատեգորիա:Նկարների ցանկեր
Կատեգորիա:Պրադո թանգարանի նկարներ
Դմիտրի Մուրատով

**Դմիտրի Մուրատով** (), ռուս լրագրող, իրավապաշտպան։ 1995-2017 թթ. և 2019 թվականից մինչ օրս «Новая газета» առցանց պարբերականի գլխավոր խմբագիր և դրա հիմնադիրներից մեկը։

2021 թվականին դարձել է Խաղաղության Նոբելյան մրցանակի դափնեկիր՝ «ազատ կամարտահայտության իրավունքի պաշտպանության ուղղությամբ ներդրած ջանքերի համար, որը հանդիսանում է ժողովրդավարության և ամուր խաղաղության նախապայման»։ Ռուսաստանի անկախ պատմության մեջ Մուրատովն առաջինն է, որն արժանացել է այդ մրցանակին։ Խորհրդային շրջանում Խաղաղության Նոբելյան մրցանակին արժանացել էին նաև իրավապաշտպան Անդրեյ Սախարովը և ԽՍՀՄ առաջին նախագահ Միխայիլ Գորբաչովը։

## Կենսագրություն
Դմիտրի Մուրատովը ծնվել է 1961 թվականի հոկտեմբերի 29-ին Կույբիշևում։ 1983 թվականին ավարտել է Կույբիշևի պետական համալսարանի լեզվաբանության ֆակուլտետը, որից հետո 1983-1985 թվականներին ծառայել խորհրդային բանակում։

Զինվորական ծառայությունից հետո աշխատել է «Волжский комсомолец» թերթում։ 1987 թվականին դարձել է «Կոմսոմոլսկայա պրավդա» թերթի կոմերիտականների կյանքը լուսաբանող բաժնի ղեկավար։ 1990 թվականին դարձել է պարբերականի տեղեկատվական բաժնի խմբագիր։ 1992 թվականի նոյեմբերին հեռացել է «Կոմսոմոլսկայա պրավդա»-ից և միաժամանակ հանդես եկել լրագրողների «6-й этаж» ընկերակցության համահիմնադիր, որին անդամակցում էին այն լրագրողները, որոնք համաձայն չէին թերթի նոր խմբագրական քաղաքականության հետ։ Հաջորդ տարի ընկերակցությունը սկսեց թողարկել «Новая ежедневная газета»-ն, որի առաջին համարը լույս տեսավ 1993 թվականի ապրիլի 1-ին։ Մուրատովը մտավ խմբագրակազմի մեջ և դարձավ գլխավոր խմբագրի տեղակալ։

## Ծանոթագրություններ

Կատեգորիա:Ռուս իրավապաշտպաններ
Կատեգորիա:Ռուս լրագրողներ
Կատեգորիա:Ռազմական թղթակիցներ
Կատեգորիա:Ռուս խմբագիրներ
Կատեգորիա:Ռուս հաղորդավարներ
Կատեգորիա:Ռուս հասարակական գործիչներ
Կատեգորիա:Ռուսաստանի քաղաքական գործիչներ
Կատեգորիա:Արվեստի և գրականության ֆրանսիական շքանշանի ասպետներ
Մարկ Բիրիգիթի

**Մարկ Ռոմանո Բիրիգիտի** (, ), ավստրալիացի ֆուտբոլիստ, «Սենտրալ Կոստ Մարինես» ակումբի և Ավստրալիայի ֆուտբոլի ազգային հավաքականի դարպասապահ։

## Ակումբային կարիերա
Բիրիգիտին «Ադելաիդա Յունայթեդ» ակումբի սան է։ 2008 թվականի հոկտեմբերի 17-ին «Բրիսբեն Ռոար»-ի դեմ մրցախաղում նորամուտ է ունեցել A-Լիգա։ 4-րդ մրցաշրջանում Մարկը չի կարողացել հաղթել Յուջին  Գելեկովիչի մրցակցությունը և 2012 թվականին լքել է թիմը։ Հուլիսին Բիրիգիտին պայմանագիր է ստորագրել «Նյուքասլ Յունայթեդ Ջետս»-ի հետ։ Հոկտեմբերի 7-ին իր նախորդ թիմի՝ «Ադելիդա Յուանթեդ»-ի դեմ մրցախաղում նա նորամուտ է ունեցել նոր ակումբի կազմում։ Նորամուտը այնքան էլ տպավորիչ չի ստացվել, Մարկը հեռացվել է դաշտից երկրորդ խաղակեսում։ 2014 թվականին նրա նկատմամբ հետաքրքրություն է ցուցաբերել  գերմանական «Բայեր Լևերկուզեն» ակումբը, բայց տրանսֆերը խափանվել է։

2015 թվականի սկզբին Բիրիգիտին մեկ ու կես տարվա վարձակալության իրավունքով տեղափոխվել է իտալական «Վերեզե» ակումբ։ Ապրիլի 25-ին «Վիչենցի»-ի դեմ մրցախաղերում նորամուտ է ունեցել իտալական Սերիա-B։ Վարձակալության ավարտից հետո Մարկը վերադարձել է «Նյուքասլ Յունայթեդ Ջետս»։

2016 թվականի ամռանը նրա պայմանագիրը ակումբի հետ լրացել է, և Մարկը ազատ գործակալի իրավունքով 2 տարվա համաձայնագիր է ստորագրել «Սուոնսի Սիթի» ակումբի հետ։

## Միջազգային կարերա
2010 թվականին Մարկը Ավստրալիայի պատանեական հավաքականի կազմում նվաճել է Ասիայի պատանեական գավաթը։ 2011 թվականին Ավստրիալիայի երիտասարդական հավաքականի կազմում մասնակցել է Կոլուբիայում Աշխարի երիտասարդական առաջնությանը։ Մրցախաղում նա խաղացել է Էկվադորի, Իսպանիայի և Կոստա-Ռիկայի թիմերի դեմ մրցախաղերում։

2013 թվականի հունլիսի 28-ին Մարկը նորամուտ է ունեցել Չինաստանում Արևելյան Ասիայի գավաթի մրցախաղում Ավստրիալիայի հավաքականի դեմ։

## Ձեռքբերում
; Ավստրալիա (մինչև 17 տարեկան)
* Արևելյան Ասիայի գավաթի հաղթող՝ 2010

## Ծանոթագրություններ

Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Դանդի Յունայթեդի ֆուտբոլիստներ
Կատեգորիա:Կիլմարնոկի ֆուտբոլիստներ
Աննա Մութեզիուս

**Աննա Մութեզիուս** (), ի ծնե՝ Աննա Թրիփենբախ (, ), գերմանացի նորձևության դիզայներ, երգչուհի և բանաստեղծուհի Աշերսլեբենից։

## Կյանք և ստեղծագործություն
Աննան ծնվել է 1870 թվականին։

Փոլ Շուլց-Նաումբուրգի և Անրի վան դե Վելդեի հետ միասին Աննա Մուտեսիուսը կարևոր դեր է խաղացել կանացի բարեփոխված հագուստի ստեղծման մեջ։

1895 թվականին Մաքս Քոները նկարել է նրա «Ֆրոյլյայն Թրիփենբախ» կոչվող դիմանկարը։

thumb|Մաքս Քոներ՝ «Ֆրոյլյայն Թրիփենբախ» (Աննա Մուտեզիուս), 1895

Հաջորդ տարի նա ամուսնացել է սկսնակ ճարտարապետ Հերման Մուտեզիուսի հետ։ Նրանք տեղափոխվել են Լոնդոն, քանի որ կայսրը առաջարկել է նրան մշակույթի գծով ատաշեի պաշտոն Լոնդոնում Գերմանիայի դեսպանատանը։ Նրանք անգլոման էին և որոշել են ապրել նկարիչների գաղութում, չնայած այն բանին, որ նրանց սենյակներ են առաջարկվել *Carlton House Terrace* հեղինակավոր փողոցում՝ դեսպանատանը կից։ Նրաք հաճախ այցելում էին Գլազգո, որտեղ դարձել են *Willow Tearooms* թեյի հաստատության երկրպագուները։

thumb|Աննա Մութեզիուսի 1903 թվականի գիրքը Ֆրենսիս Մաքդոնալդի մշակած շապիկով

Նա ծանոթացել է բրիտանական առաջատար դիզայներների հետ և Գլազգոյի դպրոցից Ֆրենսիս Մաքդոնալդը մոդեռն ոճով մշակել է նրա առաջին գրքի շապիկը։ Մութեզիուսը հակա-նորաձևության կողմնակից էր և նրա «Das Eigenkleid der Frau» («Կանացի հագուստ») գիրքը հրահրում է կանաց ինքնուրույն որոշելու՝ ինչ հագնել։ Նրանք պետք է ընտրեն իրենց հագուստի ոճն ու ձևը՝ գեղագիտությունից ելնելով և չպետք է հետևեն նորաձևության թելադրանքին։ Նա զգում էր, որ գերմանական հագուստ արտադրողները շահագործում են կանանց և որ նրանք պետք է ընտրեն իրենց սեփական դիզայնը։ Մաքդոնալդի մշակած նոր կազմով գիրքը մեծ ավանդ է ունեցել հագուստի գեղարվեստական շարժման մեջ։

Աննան մահացել է 1961 թվականի մարտի 30-ին Բեռլինում։ Նրա որդին՝ Էքարտ Մուտեզիուսը, հայտնի ճարտարապետ է դարձել։

## Գրքեր
* «Das Eigenkleid der Frau» («Կանացի հագուստ»), 1903։

## Ծանոթագրություններ

Կատեգորիա:20-րդ դարի կին գրողներ
Կատեգորիա:Գերմանացի դիզայներներ
Կատեգորիա:Գերմանացի երգչուհիներ
Կատեգորիա:Գերմանացի կին գրողներ
Կատեգորիա:Երկարակյացներ
Կատեգորիա:Նորաձևության դիզայներներ
Binance

**«Binance»**, կրիպտոարժույթի փոխանակման հարթակ։ Կրիպտոարժույթի օրական առևտրի ծավալներով առաջինն է աշխարհում

Հիմնադրվել է 2017 թվականին, գործարար Չենպեն Չժաոյի կողմից։ Սկզբնապես գրանցված է եղել Չինաստանում, սակայն կրիպտոարժույթի՝ խստացված կանոնակարգում մտցենելու պատճառով գլխամասային գրասենյակը դուրս է բերվել երկրից։ Գրանցված է Կայմանյան կղզիներում։

## Ծանոթագրություններ

## Արտաքին հղումներ
* 20px Պաշտոնական կայք

Կատեգորիա:Տեխնոլոգիական ընկերություններ
Մանցիպացիա

**Մանցիպացիա** ( *«ձեռք»* և  *«վերցնել»*), հռոմեական իրավունքի մեջ եղել է հանդիսավոր բանավոր պայմանագիր, ըստ որի՝ որոշ առարկաների՝ մասնավորապես *[[res mancipi]]* տեսակին պատկանողների սեփականության իրավունքը փոխանցվում էր մեկից մյուսին։ Մանցիպացիան նաև կտակների կազմման, երեխաներին ծնողների իրավասությունից ազատելու և որդեգրելու իրավական ընթացակարգ էր։ *Res mancipi* էին համարվում վաղ գյուղատնտեսական հասարակության համար կարևոր ապրանքները, ինչպիսիք են հողը, հողի իրավունքը, ձիերը, անասունները և ստրուկները։ Հռոմի քաղաքացիների համար նման ապրանքների հանդեպ սեփականության իրավունքը կոչվում էր կվիրիտյան իրավունք։ Մանցիպացիան գոյություն է ունեցել դեռևս 12 աղյուսակներից առաջ։ Այն օգտագործումից դուրս է եկել Հռոմեական կայսրության ժամանակաշրջանում և ի վերջո արգելվել է Հուստինիանոսի օրենսգրքով։

## Ընթացակարգ
Այն անձը, ում անցնում էր գույքը, ձեռքը դնում էր գույքի վրա և արտասանում․

Այս գործընթացին պիտի ներկա գտնեին 5 վկաներ, և այն պիտի կատարվեր կշեռքով և պղնձով հանդիսավոր կերպով։ Այս ձևականությունները նպաստում էին, որ տվյալ գործարքը հիշվի, եթե հետագայում որևէ վեճ առաջանա գույքի սեփականության իրավունքի հետ կապված։

## Տես նաև
*Նեքսում
*Հռոմեական իրավունք

## Ծանոթագրություններ

Կատեգորիա:Հռոմեական իրավունքի եզրույթներ